Държавен вестник, бр. 62, 2009 г., стр. 61

Б Р О Й  62
Д Ъ Р Ж А В Е Н   В Е С Т Н И К
С Т Р .  61
5. плащане на услуги чрез терминални уст-
ройства АТМ;
6. справочни и други платежни и неплатеж-
ни операции.
(2) Приемането на плащания и изпълнение-
то на платежни операции чрез платежни карти
могат да се извършват и от доставчик на пла-
тежни услуги, различен от издателя на платеж-
на карта,  наричан акцептираща институция.
Регистриране и съхранение
Чл. 28. (1) Всички операции, извършвани с
използване на платежни карти чрез терминал-
ни устройства, както и уведомленията по чл. 53,
т. 2 от Закона за платежните услуги и платеж-
ните системи автоматично се регистрират в хро-
нологичен ред съгласно операционните прави-
ла на обслужващия издателите оператор на
платежна система чрез определени процедури
и технически средства, които позволяват сигур-
но съхраняване и точно възпроизвеждане на ин-
формацията и изключват всяка възможност за
нейното последващо изменение.
(2) Информация по т. 1 се съхранява за срок
най-малко 5 години.
Авторизация
Чл. 29. Операциите по чл. 27, ал. 1 на тери-
торията на страната се авторизират (одобря-
ват) или отказват от авторизационната систе-
ма на издателя или на обслужващия го опера-
тор на картова платежна система след провер-
ка на размера на покритието по платежната
сметка на ползвателя на платежни услуги и/или
до предварително договорения кредитен лимит,
както и проверка на договорените транзакци-
онни лимити, определени за оправомощения
ползвател на платежни услуги.
Функции на оператор на платежна система с
използване на платежни карти
Чл. 30. (1) Авторизацията на  плащания по
операции с платежни карти на територията на
страната се извършва от издателя или от об-
служващия го оператор на платежна система пос-
редством съобщения, изпращани от доставчика
на платежни услуги, на чието терминално уст-
ройство се извършва операцията (акцептираща-
та институция). Операторът на платежна систе-
ма, обслужващ акцептиращата институция, пос-
редничи при предаване на съобщението до изда-
теля или до обслужващия издателя оператор на
платежна система, с който той има връзка.
(2) Авторизацията на плащанията в режим
он-лайн на територията на страната с платеж-
ни карти, издадени в чужбина, се извършва пос-
редством авторизационни съобщения, директ-
но изпращани от акцептиращата институция до
издателя, или чрез обслужващия акцептираща-
та институция оператор на платежна система.
(3) Операторът на картова платежна систе-
ма е длъжен да:
1. определя операционни правила, задължи-
телни за всички участници в обслужваната от
него платежна система, които се прилагат към
договорите по ал. 5;
2. изпитва и одобрява техническите и прог-
рамните средства на участниците в обслужва-
ната от него платежна система, като осигуря-
ва тяхната съвместимост с оборудването за
авторизация и защита срещу неавторизиран
достъп;
3. осигурява техническа възможност за осъ-
ществяване на директна и индиректна он-лайн
връзка на терминалните устройства АТМ и
ПОС, финансово обслужвани от участниците в
системата.
(4) Операторът на картова платежна систе-
ма осигурява възможност за:
1. авторизиране (одобряване) на платежни
операции по чл. 4, т. 3, буква “б” и чл. 4, т. 4,
буква “б” от Закона за платежните услуги и пла-
тежните системи;
2. активиране на платежните карти;
3. персонализиране на платежни карти;
4. определяне и изменяне ПИН на платежни
карти;
5. извършване на други услуги във връзка с
осъществяваната от него дейност.
(5) Отношенията между оператора и участ-
ващите в обслужваната от него платежна сис-
тема издатели на платежни карти се уреждат с
договор.
Раздел II
Операции с платежни карти на терминални
устройства ATM и ПОС, намиращи се при тър-
говец
Договорни отношения между доставчик на
платежни услуги и търговец
Чл. 31. (1) Когато терминалните устройства
ПОС се намират при търговец, различен от
доставчика на платежни услуги, взаимоотно-
шенията между тях се уреждат с договор, който
осигурява спазването на Закона за платежните
услуги и платежните системи и подзаконовите
нормативни актове по неговото прилагане.
(2) Договорът по ал. 1 съдържа най-малко
следното:
1. видовете платежни карти, чрез които мо-
гат да се извършват операции с търговеца;
2. приложимите процедури и задължения
на търговеца при изпълнение на операции с
платежни карти, включително процедурите за
сигурност;
3. срока и начина на плащане спрямо търго-
веца от доставчика на платежните услуги.
Отказ за изпълнение на операция с платежна
карта
Чл. 32. (1) Търговецът, при който се намира
терминалното устройство ПОС, чрез което се
извършва плащането, може да откаже изпол-
зването на платежна карта в случай на:
1. невалидност на платежната карта;
2. несъответствие на подписа върху платеж-
ната карта с подписа върху документа за опера-
цията или документа за самоличност или липса
на подпис върху платежата карта, ако такъв се
изисква за нейната валидност;